b'\n_START_ARTICLE_\nOptisk r\xc3\xb8ykvarsler\n_START_PARAGRAPH_\nOptisk r\xc3\xb8ykvarsler er en r\xc3\xb8ykvarsler som arbeider etter lysrefleksjonsprinsippet, og reagerer raskt p\xc3\xa5 r\xc3\xb8yk med store partikler._NEWLINE_Store partikler utvikles under en ulmebrann, ikke minst ved brann i kabelisolering, kunststoff (PVC), olje, fett og oljeholdig st\xc3\xb8v. Dagens optiske r\xc3\xb8ykvarslere er ogs\xc3\xa5 i stand til \xc3\xa5 reagere raskt p\xc3\xa5 svart r\xc3\xb8yk, som ved brann i for eksempel gummi. En optisk r\xc3\xb8ykvarsler tar ogs\xc3\xa5 \xc3\xa5pen flammebrann._NEWLINE_Tradisjonelt har r\xc3\xb8ykvarslere i norske hjem v\xc3\xa6rt ioniske. Men de siste \xc3\xa5rene har det blitt mer vanlig med optiske og med kombinert optisk/ioniske varslere._NEWLINE_Dagens optiske detektorer har god f\xc3\xb8lsomhet overfor alle normale branntyper._NEWLINE_Norsk brannvernforening, Direktoratet for samfunnssikkerhet og beredskap og If Skadeforsikring anbefaler optiske r\xc3\xb8ykvarslere i norske hjem.'